Jūs žiūrite vadovą,
kuriame paaiškinama, kaip teisingai naudoti Hukyndra vienkartinio naudojimo užpildytą švirkštą.
Šį švirkštą sudaro trys dalys: adata, laikiklis pirštams ir stūmoklis.
Papasakosiu, kaip tai veikia.
Hukyndra reikia laikyti originalioje dėžutėje,
šaldytuve, 2°C – 8°C temperatūroje.
Kai yra reikalinga (pvz., kai Jūs keliaujate),
vienas Hukyndra užpildytas švirkštas gali būti laikomas 20°C –25°C temperatūroje
iki 30 dienų
– užtikrinkite, kad jis būtų apsaugotas nuo šviesos.
Pirmiausia išimkite Hukyndra iš šaldytuvo.
Išimkite švirkštą iš pakuotės
ir, patikrinę etiketėje nurodytą galiojimo datą,
įsitikinkite, kad vaistas vis dar galioja,
o skystis švirkšte yra skaidrus ir bespalvis.
Prieš injekciją 15–30 minučių palaikykite švirkštą kambario temperatūroje.
Svarbu:
nenuimkite pilko adatos dangtelio.
Nešildykite Hukyndra
ir nenaudokite užpildyto švirkšto,
jei skystis jo viduje buvo užšalęs.
Ant švaraus paviršiaus pasidėkite visus reikmenis: švirkštą, alkoholiu suvilgytą tamponą,
vatos ar tvarsčio gabalėlį ir nepraduriamą aštrių atliekų talpyklę.
Kruopščiai nusiplaukite ir nusausinkite rankas.
Pirmiausia pasirinkite injekcijos vietą.
Injekcijos vieta turi būti bent 3 cm nutolusi nuo ankstesnės injekcijos vietos.
Ji gali būti priekinėje šlaunų dalyje ar ant jūsų pilvo,
ne arčiau kaip 5 cm nuo bambos.
Sukamaisiais judesiais nuvalykite injekcijos vietą
alkoholiu suvilgytu tamponu.
Svarbu
vaisto nesileisti per drabužius
ir į skausmingą, nubrozdintą, paraudusią, sukietėjusią odą,
randų ar strijų vietas, taip pat į psoriazės pažeistas sritis.
Vienoje rankoje laikydami užpildytą švirkštą,
kita ranka tiesiu judesiu atsargiai nuimkite adatos dangtelį ir jį išmeskite.
Nelieskite adatos pirštais ir neprilieskite adata jokių daiktų.
Ant adatos galo galite pamatyti skysčio lašą – tai normalu.
Laikykite užpildyto švirkšto korpusą vienoje rankoje nykščiu ir rodomuoju pirštais,
kaip pieštuką. Būkite atsargūs, kad nepatrauktumėte stūmoklio.
Kita ranka švelniai suimkite nuvalytą odą injekcijos vietoje ir tvirtai ją laikykite.
Dabar įbeskite adatą į odą 45° kampu staigiu judesiu, lyg smeigtumėte strėlytę.
Įbedę adatą, paleiskite suspaustą odą.
Lėtai stumkite stūmoklį iki galo, kol bus suleistas visas skystis
ir užpildytas švirkštas liks tuščias.
Pakelkite pirštą nuo stūmoklio ir leiskite jam lėtai kilti į viršų.
Adata išsitrauks iš injekcijos vietos ir užsidengs adatos apsauga.
Atkreipkite dėmesį, kad adata neįsitrauks, jei nebus suleistas visas skystis.
Jei manote, kad susileidote nevisą dozę, pasitarkite su savo sveikatos priežiūros paslaugų teikėju.
Įsitraukus adatai, normalu aplink stūmoklį pamatyti spyruoklę.
Susileidę vaistus,
ant odos injekcijos vietoje uždėkite vatos ar tvarsčio gabalėlį. Netrinkite.
Injekcijos vieta gali šiek tiek kraujuoti.
Panaudotas adatas, švirkštus ir aštrius daiktus
iš karto po naudojimo išmeskite į aštrių atliekų talpyklę.
Adatos dangtelį, alkoholiu suvilgytą tamponą,
vatos ar tvarsčio gabalėlį ir pakuotę galite išmesti
kartu su buitinėmis atliekomis.